เธอกับฉันกับฉัน

เธอกับฉันกับฉัน เป็นภาพยนตร์ไทย พ.ศ. 2566 แนวโรแมนติก กำกับโดย วรรณแวว หงษ์วิวัฒน์ และแวววรรณ หงษ์วิวัฒน์ นำแสดงโดย ธิติยา จิระพรศิลป์, อันโทนี่ บุยเซอเรท์ และศุภักษร ไชยมงคล เล่าเรื่องราวของฝาแฝด ยู และ มี สองสาวฝาแฝดที่สนิทสนมกันและแบ่งปันกันทุกอย่าง จนวันนึงยูได้พบรักครั้งแรกของเธอกับหมาก ในขณะที่มีก็เหมือนจะชอบหมากเหมือนกัน ทำให้ทั้งสองได้เรียนรู้ว่าบางสิ่งบางอย่างพวกเธอก็ไม่สามารถแบ่งปันกันได้

ภาพยนตร์ออกฉายในโรงภาพยนตร์ในวันที่ 9 กุมภาพันธ์ พ.ศ. 2566

 เรื่องย่อ 
ในบรรยากาศของภาคอีสาน จังหวัดนครพนม เมื่อ พ.ศ. 2542 (ค.ศ. 1999) ผู้คนทั่วโลกต่างพูดถึงปัญหาวายทูเค ยู และ มี สองพี่น้องฝาแฝดที่ต่างสนิทสนมกันมากใช้ชีวิตอยู่ร่วมกันมาโดยตลอด จนถึงวันหนึ่ง หมาก เด็กผู้ชายคนหนึ่งที่ได้เข้ามาในชีวิตของทั้งสองและต่างเป็นรักแรกของทั้งสองพี่น้องฝาแฝด ยู และ มี ต้องจัดการความสัมพันธ์อันซับซ้อนและก้าวผ่านช่วงเวลานี้ไป

 นักแสดง 
 ธิติยา จิระพรศิลป์ แสดงเป็น ยู และ มี
 อันโทนี่ บุยเซอเรท์ แสดงเป็น หมาก
 ศุภักษร ไชยมงคล แสดงเป็น แม่ของยู และ มี
 ยะสะกะ ไชยสร แสดงเป็น ครูสอนเล่นพิณ
 กันตภณ จินดาทวีผล แสดงเป็น โต้

 การสร้าง 
ก่อนหน้า เธอกับฉันกับฉัน ที่มี วรรณแวว หงษ์วิวัฒน์ และ แวววรรณ หงษ์วิวัฒน์ เป็นผู้กำกับ ทั้งสองเคยกำกับละครชุดทางโทรทัศน์ "สุภาพบุรุษสุดที่เลิฟ" ร่วมกันมาก่อน
บรรจง ปิสัญธนะกูล รับหน้าที่เป็นผู้อำนวยการสร้างครั้งแรกให้กับผู้กำกับคนอื่น โดยให้เหตุผลว่าเป็นภาพยนตร์รักที่ตนอ่านแล้วรู้สึกชอบเป็นอย่างมาก และมีหลายฉากที่บรรจงอยากสร้างออกมาให้เห็นเป็นภาพจริง ๆ

 รางวัล 
 ปี รางวัล สาขาที่เข้าชิง ผลการตัดสิน 2566 รางวัลภาพยนตร์แห่งชาติ สุพรรณหงส์ ครั้งที่ 32 นักแสดงนำหญิงยอดเยี่ยม  ภาพยนตร์ยอดเยี่ยม  ดนตรีประกอบยอดเยี่ยม 

 อ้างอิง 

 แหล่งข้อมูลอื่น 
 เธอกับฉันกับฉัน ทางเว็บไซต์ จีดีเอช
 เธอกับฉันกับฉัน ทางเว็บไซต์ สมาคมผู้กำกับภาพยนตร์ไทย
 เธอกับฉันกับฉัน ทางเว็บไซต์ คอนเทนท์ไทยแลนด์ (กระทรวงวัฒนธรรม)
 เธอกับฉันกับฉัน ทางเว็บไซต์ ไทยบันเทิง



หมวดหมู่:ภาพยนตร์โดยจีดีเอช
หมวดหมู่:ภาพยนตร์ไทยที่ออกฉายในปี พ.ศ. 2566
หมวดหมู่:ภาพยนตร์ที่ถ่ายทำในจังหวัดนครพนม
หมวดหมู่:ภาพยนตร์ที่มีฉากในจังหวัดนครพนม
ธ
ธ
หมวดหมู่:ภาพยนตร์ภาษาไทย
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์ไทยในคริสต์ทศวรรษ 2020